***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-8/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. május 10-én 16.30 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

2. napirendi pont tárgyalásánál: Dr Szűcs Ildikó háziorvos

3. napirendi pont tárgyalásánál: Mecseki András a Nyugalom Kft területi igazgatója

4-5. napirendi pontnál Lovas Viktória kultúr-referens

Lakosság részéről: 4 fő

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Községi fogászati ellátás díjának emelésével kapcsolatos sürgős döntés
2. dr. Szűcs Ildikó háziorvos meghallgatása, háziorvosi igények felmérése és a rendelő felújításával kapcsolatos egyeztetés
3. Mecseki András  területi igazgató Nyugalom Kft. meghallgatása, községi kamerák működésének bemutatása, a jelenlegi kamera-rendszer működési problémái, a hatékonyságot és a minőséget javító alternatív megoldások
4. Gyermeknapi Családi Majális részletes program egyeztetés, feladatok kiosztása
5. Előzetes egyeztetés  a Falunapi rendezvényről
6. Önkormányzati épület önfinanszírozott villamossági felújításáról hozott döntés a benyújtott árajánlatok értékelését követően
7. Telenor átjátszótorony bérleti szerződésének megvitatása
8. Csatlakozás az országgyűlés által elfogadott 5/2023. (III.31.) OGY számú békehatározathoz
9. Május 12. a veszélyes fák kivágásával kapcsolatos intézkedések és feladatok
10. Beszámoló a gyámügy, családsegítő szolgálat és házi segítségnyújtással kapcsolatos tevékenységről
11. Rendőrség körzeti megbízottjának beszámolója a település közbiztonsági helyzetéről
12. Önkormányzati ingatlan haszonbérleti szerződése
13. Polgármesteri beszámoló az utolsó testületi ülést követő intézkedésekről: Anyák napi értékelő, Játszótér felülvizsgálat, információs táblák kihelyezése, Településfejlesztési Terv, tetőjavítás, falurendezési beszámoló (temető karbantartás és almáskert nyírása, murvázás, árok gyomirtózás,közterületi virágosítás, Országfásítási pótlások, csemetés pótlása, „A tiszta, virágos Veszprém Vármegyéért” közterület szépítési versenyen részvétel, kerékpáros pihenő ívóvíz kiépítési költség,internet-minőség javítására tett intézkedés, gyámügy, családsegítő szolg. és házi segítségnyújtással kapcsolatos . beszámoló, valamint rendőrségi beszámoló ismertetése, Széchenyi Programiroda Tanácsadó és Szolgáltató Nonporfit Kft., tablet pályázat állása, önkormányzati telkek kezelése, Nórápi halastó partnerségi terv.

**Napirend tárgyalása:**

1. **Községi fogászati ellátás díjának emelésével kapcsolatos döntés**

**Előadó:** **Horváth József Csaba polgármester**

**Horváth József Csaba polgármester**  szóbeli előterjesztésben ismertette a napirendet: Az előző fogorvosssal (Dr Döbrönte József) 2020. év végén megszűnt a szerződés, mivel a fogorvos nyugdijba vonult. Nóráp Önkormányzat kikerült az OEP finanszírozásból, Dr Glied-Berke Barbarával kötött az önkormányzat a fogászati ellátásra új szerződést. Havi 25.000 Ft-ot fizettek az ellátásárt. Év elején a szolgáltató kezdeményezte az ellátási díj összegének 50.000 Ft-ra emelését, azonban a testület – az időközi önkormányzati választásra tekintettel – nem hozott döntést. Választást követően ismét megkereste a fogorvos, az ellátási díj emelésére vonatkozó kéréssel. Kimutatást kért az elmúlt évi ellátásokról, melyet ismertetett, ebből megállapítható, elég magas kezelésszám volt az elmúlt évben, ezért az emelési igény indokoltnak tűnik.

Javaslata, hogy a döntést halasszák el 1 hónappal, a következő ülésre hívják meg Dr Glied-Berke Barbara fogorvost is, illetve több fogorvost megkeresett árajánlat végett, így ez ügyben döntésre a következő ülésen kerülne sor. Kérte a véleményeket.

A képviselők a javaslattal egyetértettek.

Nóráp Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**26/2023. (V.10.) KT határozat**

Nóráp község Önkormányzat Képviselő-testülete Dr Glied-Berke Barbara fogászati ellátásra vonatkozó díjemelési kérelmével kapcsolatos döntést a következő ülésre halasztja. Felkéri a képviselő-testület a polgármestert, hogy a következő képviselő- testületi ülésre hívja meg Dr Glied-Berke Barbara fogorvost.

**2.) dr. Szűcs Ildikó háziorvos meghallgatása, háziorvosi igények felmérése és a rendelő felújításával kapcsolatos egyeztetés**

**Előadó: Horváth József Csaba polgármester**

**Horváth József Csaba polgármester** köszöntötte Dr Szűcs Ildikó háziorvost. Elmondta, hogy a költségvetésben tervezett háziorvosi rendelő és kiszolgáló helyiségeinek felújítását elvégzik, azonban véleménye szerint az előirányzott költségvetési összeg magas, alacsonyabb összegből kívánják megvalósítani. szerepel. Legfontosabb a linóleumos padlóburkolat cseréje, magas kopásállóságú járólapra.

Az energiahálózat felújítása szintén megtörténik, az egész épület hálózata felújításra kerül. A falburkolat (csempe)állapot egységesen jó, nem annyira kritikus, véleménye szerint ez nem szorul javításra. A villanyszerelésnél természetesen az igényeket figyelembe veszik. Világítás szintén felújításra kerül, led lámpatestek kerülnek felszerelésre. Melegvíz előállító modernizálását is tervezik. Tisztasági meszelésre szintén sor kerül. A fűtésrendszer felújítását sajnos nem tudják elvégezni.

**Dr Szűcs Ildikó háziorvos:** A linóleum cseréje nagyon fontos, falburkolat jó, világítótestek cserére kerülnek, ez mind megfelelő. Kérése még, hogy a váróban lévő székek helyett vásároljanak újakat, műanyag, lemosható, tisztántartható ülőalkalmatosságokat.

Szükség lenne a rendelő és helyiségeibe lamellás árnyékolóra.

Elmondta még, hogy nagyon nagy az adatforgalom a rendelőben, ezért várja az optikai kábel elkészültét, bízik benne, ezáltal gyorsabb lesz az internet, itt még néha vannak gondok.

Az EKG készülék hitelesítése 2022. december 31.én lejárt, ezt szeretné hitelesíttetni, továbbá a defibrilátor akkumulátor szavatossági ideje is rövidesen lejár.

Javasolta, hogy a járási hivatal népegészségügyi osztályával egyeztessenek a felújításról, különösen a meleg víz ellátásról, hogy a javasolt megoldást elfogadják-e.

**Horváth József Csaba polgármester**: Válaszként elmondta, hogy a székek vásárlását és az árnyékolók felszerelését vállalják. Az EKG készüléket hitelesíttetik. A defibrilátor szavatossági idejét is napirenden tartják. Kérdése, hogy a felújítási munkák alatt a rendelőt nem lehet használni, hogyan oldható meg a háziorvosi rendelés?

**Dr Szűcs Ildikó háziorvos:** A felújítás alatt Dákán lehetne a rendelés, ugyanúgy a nórápi rendelési időben.

**Horváth József Csaba polgármester:** Egyeztet Dáka polgármesterével, természetesen az önkormányzat a plusz költségeket vállalja. Megkérdezte, ha a felújítási munkák megkezdése előtt 10 nappal jelzi, elég -e az idő a rendelés áthelyezéséhez illetve a betegadatokat tartalmazó digitális adathordozók eltávolítására.

**Dr Szűcs Ildikó háziorvos** válaszként elmondta, a 10 nap elegendő.

**Horváth József Csaba polgármester** elmondta, hogy árajánlatokat kérnek a munkákra, s azután döntenek a kivitelezőről. Kérte a képviselő-testületet a szavazásra a felújítási munkákra vonatkozó árajánlat kérésre:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**27/2023. (V.10.) KT határozat**

Nóráp község Önkormányzat képviselő-testülete elhatározza, hogy a háziorvosi rendelő helyiségeit felújítja. Felkéri a polgármestert, hogy a felújítási munkákra kérjen árajánlatot a tervezett felújítási munkákra.

**3.) Mecseki András  területi igazgató Nyugalom Kft. meghallgatása, községi kamerák működésének bemutatása, a jelenlegi kamera-rendszer működési problémái, a hatékonyságot és a minőséget javító alternatív megoldások**

**Horváth József Csaba polgármester** köszöntötte Mecseki Andrást, akivel előzetesen egyeztettek a kamerarendszer működési problémáiról, felkérte ismertesse a napirendet. Elmondta még, hogy jelenleg szinte „használhatatlan” a

rendszer, az előfizetéses internettel néhány nap alatt lefogy az adatforgalom, s ezt követően csak egy kamera működik, az autóbuszvárónál lévő, mivel az vezetékes.

**Mecseki András a Nyugalom Kft területi igazgatója:** Elmondta, hogy már a rendszer tervezésekor javasolta, hogy a templomtoronynál helyezzék el az irányított sugárzót, azonban ez meghiusult, a rendszer nem működik megfelelően. Korlátlan internet előfizetéssel javítható lenne a helyzet, azonban ennek költsége is magas. Most azonban, hogy lehetőség van a templomtoronyban elhelyezni a sugárzót, nem lenne szükség internet előfizetésre, ezzel költséget is spórolnának. Azonban átjátszóra szükség van, mivel az irányított kamerával nem lehet elérni a falu két végét. A rendszert javasolta 8 pontra bővíteni.

A megbeszélés végén a polgármester javasolta, hogy kérjenek árajánlatot az elvégzendő munkákra, s azt követően döntsenek a kivitelezésről.

**Mecseki András Nyugalom KFT területi igazgatója** elmondta, amennyiben a munkát megrendelik, kb. 1 hét alatt elvégezhető, tekintettel azonban jelenlegi megrendeléseikre szeptember 1-ig vállalják a kivitelezést.

Felhívta a figyelmet, hogy az önkormányzat az SZMSZ-ben köteles rögzíteni, hogy kinek van betekintési joga a felvételekbe, azaz hozzáférési jogosultsága.

A képviselők egyetértettek a javaslattal:

Nóráp község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**28/2023. (V.10.) KT határozat**

Nóráp község Önkormányzat Képviselő-testülete felkéri a polgármestert, hogy a kamerarendszer átalakítására vonatkozóan kérjen árajánlatot a Nyugalom Kft-től, a munka megrendeléséről azt követően döntenek.

**4.) Gyermeknapi Családi Majális részletes program egyeztetés, feladatok kiosztása**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet. Már előzetesen egyeztettek a május 20-i Családi Majális időpontjáról, programtervezetről. Részletesen ismertette a tervezett programokat, a tervezetet minden képviselő előzetesen megkapta. (jkv. 3. melléklete)

A képviselők egyetértettek a tervezett programmal, a polgármester kérte a szavazást:

Nóráp község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**29/2023. (V.10.) KT határozat**

Nóráp község Önkormányzat Képviselő-testülete 2023. május 20-án Gyermeknapi Családi Majálist szervez a községben. A rendezvény programját a melléklet szerint elfogadja.

Felkéri a képviselő-testület a polgármestert, hogy a lakosság részére a meghívó lakóházankénti elkészítéséről és kézbesítéséről gondoskodjon.

**5.) Előzetes egyeztetés  a Falunapi rendezvényről**

**Előadó: Horváth József Csaba polgármester**

**Horváth József Csaba polgármester** javasolta, hogy a falunapi rendezvényt 2023. augusztus 12-én tartsák. A részletes programról a júniusi testületi ülésen döntsenek.

A képviselők a javaslattal egyetértettek.

Nóráp község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**30/2023. (V.10.) KT határozat**

Nóráp község Önkormányzat Képviselő-testülete elhatározza, hogy a hagyományos falunapi rendezvényt 2023. augusztus 12- én rendezik meg. A részletes programról a júniusi képviselő- testületi ülésen döntenek.

**6.) Önkormányzati épület önfinanszírozott villamossági felújításáról hozott döntés a benyújtott árajánlatok értékelését követően**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben elmondta, hogy már előző ülésen is egyeztettek az önkormányzati épület villamossági felújításáról, mivel a rendszer nagyon elavult, sok esetben nem bírja el a magasabb terhelést. A kivitelezés a teljes kábelcserét, villamos mérőponti Amper-bővítés (hálózat közösítéssel) kapcsolók és konnektorok cseréjét, energiatakarékos led-lámpatestek cseréjét és járulékos fejlesztéseket foglal magába. A kivitelezés kb. egy hónapig tart, szakaszoszan történnek a munkavégzések, az orvosi rendelő prioritást élvez. A felújítással az energiaköltségek csökkenése mellett a rendszer túlterheltsége is megszűnik. Két árajánlatot kértek, a feltételrendszer azonos volt. Megállapította, hogy a képviselők a két árajánlatot a meghívóval együtt kézhez kapták. (Jkv. 4. melléklete) Javasolta az alacsonyabb összegű árajánlat elfogadását, Reider Szabolcs ajánlata 2.226.200 Ft.

**Merész Géza képviselő:** A másik ajánlat 3.2 millió forint, de véleménye szerint a műszaki tartalom nem azonos, utóbbi többet tartalmaz, pl. vészkivilágítás stb., erősebb vezetékeket használ, azonban a munkadíj költsége magasabb volt.. Javaslata, hogy kérjenek harmadik ajánlatot is, és azután döntsenek, melyiket fogadják el.

**Horváth József Csaba polgármester** megkérdezte a képviselőket, hogy döntsenek a 2 ajánlatról, vagy kérjenek új árajánlatot is.

A képviselők a két ajánlat közötti döntést javasolták.

**Horváth József Csaba polgármester** szavazásra tette fel a kérdést: Ki támogatja Reider Szabolcs vállalkozó árajánlatának elfogadását?

Nóráp község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**31/2023. (V.10.) KT határozat**

Nóráp község Önkormányzat Képviselő-testülete az önkormányzati épület (Nóráp, Kossuth utca 48.) villamoshálózatának felújítására Reider Szabolcs egyéni vállalkozó 2.226.200 Ft-os árajánlatát fogadja el.

A képviselő-testület utasítja a polgármestert, hogy vállalkozót értesítse a döntésről, és felhatalmazza a vállalkozói szerződés aláírására.

**Határidő:** azonnal

**Felelős:** polgármester

**7.) Telenor átjátszótorony bérleti szerződésének megvitatása**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet.

Elmondta, hogy átolvasta a szerződést, s levélben megkereste a bérlőt a bérleti díj emelése ügyében, illetve az infláció mértékével történő emelt bérleti díj tárgyában. Az egyeztetés során kiderült, hogy a számlázott – inflációval növelt – bérleti díj kiszámítása helytelen volt, így különbözetként még 121.463 Ft kerülhet számlázásra, illetve a 2023. évi bérleti dij mértéke 543.395 Ft összegben kerül számlázásra. A bérlő tájékoztatása alapján egyoldaluan nem kerülhet sor bérleti díj emelésére, a szerződés 2029. december 31-ig terjedő időre került megkötésre. Javasolja, hogy további egyeztetéseket folytassanak a bérlővel a bérleti díj emelése ügyében. Egyébként átszervezés folytán a bérlő ma a Cetin Zrt.

Kérte a képviselőket a szavazásra arra vonatkozóan, hogy az elmaradt 121.463 Ft bérleti díj kiszámlázásra kerüljön, illetve további tárgyalásokat folytasson a bérlővel a bérleti díj emelésére:

Nóráp község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**32/2023. (V.10.) KT határozat**

Nóráp község Önkormányzat Képviselő-testülete az erősítő állomás (Nóráp 045/15 hrsz-u terület) bérleti díj helytelen számlázása miatt 121.463 Ft elmaradt bérelti díj összegének kiszámlázását határozza el.

Felhatalmazza továbbá a képviselő-testület a polgármestert, hogy további egyeztetést folytasson bérlővel a bérleti díj emelése tárgyában.

**Határidő:** azonnal (elmaradt bérleti dij számlázása)

**Felelős:** polgármester

**8.)** **Csatlakozás az országgyűlés által elfogadott 5/2023. (III.31.) OGY számú békehatározathoz**

**Előadó: Horváth József Csaba polgármester**

**Horváth József Csaba polgármester**  megállapította, hogy a napirend anyagát (felhívó levél, OGY határozat, képviselő-testületi határozati javaslat jkv. 5. melléklete ) a képviselők a meghívóval együtt kézhez kapták. Javasolta a határozati javaslat elfogadását.

Hozzászólás nem volt, a képviselők egyetértettek a javaslattal.

A polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**33/2023. (V.10.) KT határozat**

Nóráp Önkormányzat Képviselő-testülete egyetért a melléklet szerinti orosz-ukrán háború egyéves évfordulójáról szóló 5/2023. (III.31.) OGY határozattal.

**9.) Május 12. a veszélyes fák kivágásával kapcsolatos intézkedések és feladatok**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet.

Elmondta, már előzetesen egyeztettek a templomok és buszforduló környékén lévő veszélyes, kilátást gátló fák kivágásáról az egyházakkal is. Szakember megkeresésével május 12-én – pénteken – kerülne sor a fakivágásra, a munkákat megszervezték, a fakivágás idejére az utat lezárják. A lakosság értesítést kapott a munkákról (értesítés mellékelve- jkv. 6. melléklete) Kérte a képviselők támogatását, aki teheti – férfi képviselőkre gondol – segítsen a munkákban, hogy mielőbb rendet tehessen a területen, elhordva a kivágott fát, ágakat, hulladékot.

**10.) Beszámoló a gyámügy, családsegítő szolgálat és házi segítségnyújtással kapcsolatos tevékenységről**

**Előadó: Horváth József Csaba polgármester**

**Horváth József Csaba polgármester** megállapította, hogy a beszámolókat a képviselők a meghívóval együtt kézhez kapták. Elmondta, hogy a házi segítségnyújtás a községben nem működik, kísérletet tettek rá, nem sikerült megszervezni. Az előző ülésen megbízták Tóth Orsolya képviselőt, hogy felkeresve a rászorulókat, mérje fel az igényeket. (beszámolók a jkv 7. melléklete) Kérte a hozzászólásokat, javasolta a beszámolók elfogadását.

**Tóth Orsolya képviselő:** elmondta, hogy felmérték az idősek körében ki igényelné a házi segítségnyújtást, nem volt rá igény. A napirendhez kapcsolódóan azonban elmondta, hogy véleménye szerint a nyugdíjasklub létrehozható, ebben partnerekre talált a korosztály körében. Szeretné, ha a nyugdijasklub a NETE keretében működne, itt lehetne pályázni programokra.

**Horváth József Csaba polgármester** válaszként elmondta, hogy a nyugdijasklub az önkormányzat keretében működjön, ha a támogatások szempontjából szükséges, akár önálló egyesületként történő bejegyzését is vállalnák.

A polgármester kérte a képviselőket a beszámolókkal kapcsolatos szavazásra.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**34/2023. (V.10.) KT határozat**

Nóráp Önkormányzat Képviselő-testülete a Pápakörnyéki Feladatellátó Társulás család- és gyermekjóléti szolgálat, valamint a házi segítségnyújtás , szociális alapellátás 2022. évi munkájáról szóló beszámolót az előterjesztés szerint elfogadja.

**11.) Rendőrség körzeti megbízottjának beszámolója a település közbiztonsági helyzetéről**

**Előadó: Horváth József Csaba polgármester**

**Horváth József Csaba polgármester** megállapította, hogy a képviselők a napirend anyagát a meghívóval együtt kézhez kapták. (jkv. 8. melléklete) Javasolta a beszámoló elfogadását.

Hozzászólás nem volt, a polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**35/2023. (V.10.) KT határozat**

Nóráp Önkormányzat Képviselő-testülete a Rendőrség körzeti megbizott beszámolóját a település közbiztonsági helyzetéről az előterjesztés szerint elfogadja.

**12.)** **Önkormányzati ingatlan haszonbérleti szerződése**

**Előadó: Horváth József Csaba polgármester**

**Horváth József Csaba polgármester** szóbeli előterjesztésben ismertette a napirendet. Merész Gábor bérli az önkormányzat 059/2 hrsz-u ingatlanát, 2020. októbertől 2025. december 31-ig. A szerződéskötéskor a megállapított bérleti dj mértéke 75.000 Ft/ha/év volt. Azonban a terület fás, füves, legeltetésre alkalmas, szántóként nem használható. A bérlő rendezvényekhez biztosítja a terület használatát, rendben tartja, a gyomosodást elkerülve. Kezdeményezte a bérleti díj csökkentését, 27500 Ft/ha összegre, 2023. május 1-től. Kérte a képviselők véleményét.

Merész Géza képviselő bejelentette érintettségét,(mivel bérlő a testvére) a napirend tárgyalásában nem kívánt részt venni, kérte a szavazásból történő kizárását.

A polgármester kérte a képviselőket, hogy szavazzanak: Merész Géza képviselőt kizárják a napirenddel történő szavazásból:

A képviselők egyhangúan támogatták a javaslatot.

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**36/2023. (V.10.) KT határozat**

Nóráp község Önkormányzat Képviselő-testülete Merész Géza képviselőt a napirenddel kapcsolatos szavazásból kizárja.

Ezt követően a polgármester kérte a képviselőket a szavazásra: a Nóráp 059/2 .hrsz-u ingatlan haszonbérleti szerződését módosítja: a bérleti dijat 2023. május 1-tól hektáronkénti 27.500 Ft – ra csökkenti.:

A képviselők egyhangúan támogatták a javaslatot.

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**37/2023. (V.10.) KT határozat**

Nóráp község Önkormányzat Képviselő-testülete a 059/2 hrsz-u ingatlanra vonatkozó bérleti szerződést módosítja, a bérleti díjat 2023.május 1-től 27.500 Ft/ha összegre csökkenti.

Felkéri a képviselő-testület a polgármestert, hogy a módosított szerződést küldje meg a Veszprém Vármegyei Kormányhivatal Földhivatali Osztályának.

**Határidő:** azonnal

**Felelős:** polgármester

**13.) Polgármesteri beszámoló az utolsó testületi ülést követő intézkedésekről:** Anyák napi értékelő, Játszótér felülvizsgálat, információs táblák kihelyezése, Településfejlesztési Terv, tetőjavítás, falurendezési beszámoló (temető karbantartás és almáskert nyírása, murvázás, árok gyomirtózás,közterületi virágosítás, Országfásítási pótlások, csemetés pótlása, „A tiszta, virágos Veszprém Vármegyéért” közterület szépítési versenyen részvétel, kerékpáros pihenő ívóvíz kiépítési költség,internet-minőség javítására tett intézkedés, , Széchenyi Programiroda Tanácsadó és Szolgáltató Nonporfit Kft., tablet pályázat állása, önkormányzati telkek kezelése, Nórápi halastó partnerségi terv.

A napirend keretében **Horváth József Csaba polgármester** értékelte az Anyák napi ünnepélyt. Megállapította, hogy a rendezvény rendkívül sikeres volt, nagyon sokan eljöttek, megtelt a kultúrház, a szereplő gyermekek műsora is megható volt.

Tájékoztatta a képviselőket, hogy a játszótér népegészségügyi ellenőrzése megtörtént, a játszótéri játékok felülvizsgálatát még az ellenőrzés előtt elvégezték, azonban az ellenőrzési jegyzőkönyvek csak később érkeztek, de az ellenőrők a felülvizsgáló nyilatkozatát – hogy minden játék megfelel az előírásoknak – elfogadták. Néhány kisebb hiányosság volt, pl. a kihelyezett táblák nem minden esetben feleltek meg az előirásoknak, a játszótéren van egy darab pad, ami eléggé korhadt, illetve még egy hulladéktartót célszerű elhelyezni.

A hivatal épületén a beázást megszüntették, a tetőjavítást elvégezték.

Beszámolt a falurendezés keretében elvégzett munkákról, pl. temető karbantartás, un. Almáskert nyírása, murva biztosítás a temetőben, gyomírtózás, virágosítás stb.

Az országfásítási program keretében elültetett fák közül néhány kiszáradt, ezek pótlására csak ősszel kerülhet sor.

Tájékoztatta a képviselőket, hogy idén is beneveztek „A tiszta, virágos Veszprém Vármegyéért” közterület szépítési versenybe.

Ismertette, hogy az előző ülésen felvetődött – a kerékpáros pihenőnél ivókút létesítése ügyében felkereste a Pápai Víz- és Csatornamű Zrt-t, azonban az ivóvíz kút létesítése tetemes költségbe (400 ezer forint) kerülne, így ezt nem tudják vállalni. (Árajánlat a jkv 10. melléklete)

Internet minőség javítására is tett kísérletet, azonban azt a választ kapta, hogy nincs a lakosság részére bejelentés a szolgáltatás minőségére vonatkozóan. Kérte a képviselőket, hívják fel a lakosok figyelmét, hogy jelezzék a szolgáltató felé a problémát, jelentős számú bejelentés esetén bízik az intézkedésben.

A pályázati lehetőségek felkutatása érdekében tárgyalt a Széchenyi Programiroda Tanácsadó Szolgáltató Nonprofit Kft képviselőjével, sajnos pályázati lehetőségekről nincs hír, pályázati lehetőség a Magyar Falu Programban egyenlőre nincs.

Az előző ülésen ismertetett – tablet pályázati lehetőséggel kapcsolatban elmondta, hogy a népszámlálás során használt tabletek egy részét a tankerületi központok kapták, másik részét határon túli területekre szállítják, így sajnos nem lesz lehetőség pályázni.

A Petőfi Sándor utcai önkormányzati telkek rendezésére sajnos nincs jelentkező, nem érkezett kaszálási igény, így továbbra is él az ajánlata kaszálással történő gondozás melletti használatba adásra.

Elmondta még, hogy a településrendezési terv készítésével kapcsolatban felvette a kapcsolatot a tervezővel, a főépítésszel körbejárták a települést, egyeztettek a fejlesztési területekről.

Június 2-án lakossági fórum keretében ismertetik a tervanyagot.

A Nórápi halastó tulajdonosával megbeszélést kezdeményez, próbál partnerséget kialakítani.

Több napirend, hozzászólás nem volt, a polgármester a képviselő-testület ülését 20.45 órakor bezárta.

K.m.f.

Horváth József Csaba Kissné Szántó Mária

polgármester jegyző